25. juni 2018

**Efter en gruppeeksamen, sprang de første studenter ud fra Tradium HTX**

Efter at være blevet eksamineret i deres fælles projekt i faget ”Byggeri og Energi”, kan Just Salling Buchhave, Mads Mulvad Poulsen og Rasmus Thulstrup Ross nu kalde sig studenter.

En efter en blev de kaldt ind i eksamenslokalet for at modtage deres karakter, og alle kom de ud med det helt store smil, da de kunne berette over for deres ventende familier og venner, at de nu var blevet studenter.

Og som skikken er, så skulle de også ud at hejse flaget foran skolen, hvilket Rasmus Thulstrup Ross, der er den ene af de nyudklækkede studenter, fik æren af at gøre med solen og familiemedlemmerne til de 3 studenter som tilskuere.

-Det føles super fedt at være student, jeg er helt oppe i skyerne, fortæller Rasmus

**Skal være soldat**

Lige nu skal han skal han bruge tid med familien og sine studiekammerater og så går der ikke længe før, han skal i gang som soldat:

-Jeg ved ikke i det lange løb, hvad jeg gerne vil, men nu skal jeg igennem værnepligten og forventer lidt, at jeg derefter finder ud af hvad jeg skal, forklarer Rasmus.

-Det fedeste ved at have gået her (på HTX, red), har været det meget gode sammenhold her på skolen, især ifht. Elevarrangementer og sådanne ting og jeg vil savne, at det er en ”tæt” skole, afslutter Rasmus.

**Kontakt**

Mads Pedersen, Rektor Tradium HTX

Telefon: 8710 0426

Mail: mp@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger 500 medarbejdere og underviser 3.200 årselever på syv adresser i Randers, Hobro og Pederstrup. Tradium har en vision om at sætte læring i bevægelse og være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på [www.tradium.dk](http://www.tradium.dk) og følg os på Facebook